2.  ลักษณะการประกอบธุรกิจ

2.1 ประวัติความเป็นมา การเปลี่ยนแปลงและพัฒนาการที่สำคัญ

บริษัทนวกิจประกันภัย จำกัด (มหาชน) มีชื่อภาษาอังกฤษว่า The Navakij Insurance Public
Company Limited มีสำนักงานใหญ่ตั้งอยู่ เลขที่ 100/50-55 ชั้น 26 และ ชั้น 27
อาคารสาธรนครทาวเวอร์ และเลขที่ 90/4-6 ชั้น 1 อาคารสาธรธานี 1 สาธรธานีคอมเพล็กซ์
ถนนสาทรเหนือ แขวงสีลม เขตบางรัก กรุงเทพมหานคร 10500 โทรศัพท์ 02 636 7900, 02
238 5058 โทรสาร 02 636 7999, 02 636 7998 เวบไชด์ คือ www.navakij.co.th
เลขทะเบียนบริษัท บมจ. 0107536000862

บริษัทฯ ก่อตั้งเมื่อวันที่ 23 กันยายน 2476 มีชื่อเดิมว่า บริษัท หล่วงหลีประกันภัย จำกัด
โดยบุคคลในครอบครัวหวั่งหลี เพื่อประกอบธุรกิจประกันวินาศภัย มีทุนจดทะเบียนเริ่มแรก 400,000
บาท บริษัท ได้รับใบอนุญาตให้ประกอบธุรกิจรับประกันวินาศภัยครบทุกประเภทภัย คือ อัคคีภัย
ภัยทางทะเล ภัยเบ็ดเตล็ด และรถยนต์ ต่อมาเมื่อวันที่ 24 สิงหาคม 2533
บริษัทได้จดทะเบียนเป็นหลักทรัพย์จดทะเบียนในตลาดหลักทรัพย์และได้แปลงสภาพเป็นบริษัทมหาชน
เมื่อวันที่ 20 สิงหาคม 2536 ปัจจุบันบริษัทฯ มีทุนจดทะเบียน 300 ล้านบาท
และมีทุนเรียกชำระเต็มมูลค่าแล้ว 300 ล้านบาท

บริษัทฯ มีบริษัทย่อย 2 แห่ง คือ บมจ. ไทยพาณิชย์ประกันภัย และ บริษัท นวสากล จำกัด เดิมชื่อ
“บริษัทประกันภัยสากล จำกัด”

ปัจจุบันบริษัทฯ มีสาขาและสาขาย่อยรวม 24 แห่ง คือ สาขาพระราม 9, สาขาถนนกาญจนาภิเษก,
สาขารังสิต, สาขาพัทยา, สาขาขอนแก่น, สาขานครราชสีมา, สาขามุกดาหาร,
สาขาอุบลราชธานี, สาขาอุดรธานี, สาขาเชียงใหม่, สาขาพิจิตร, สาขาพิษณุโลก,
สาขานครสวรรค์, สาขาหาดใหญ่, สาขานครศรีธรรมราช, สาขาสุราษฎร์ธานี, สาขาภูเก็ต,
สาขานครปฐม, สาขาร้อยเอ็ด, สาขาย่อยตรัง, สาขาย่อยลำปาง บริษัทฯ
ได้ทำการย้ายที่ทำการสาขาดอนเมืองไปยังสนามบินสุวรรณภูมิจากการเปิดใช้สนามบินสุวรรณภูมิ
ในเดือน กันยายน ปี 2549
โดยให้สาขาสุวรรณภูมิรับช่วงงานของสาขาย่อยนิคมอุตสาหกรรมอมตะนครด้วย
และได้ดำเนินการปิดสาขาย่อยนิคมอุตสาหกรรมอมตะนครในต้นปี 2550
นอกจากนั้นเพื่อเป็นการขยายฐานลูกค้าประกันวินาศภัยและมีพื้นที่การให้บริการครอบคลุมมากขึ้น
ในระหว่างปี 2549 บริษัทฯ ได้ทำการเปิดสาขาและสาขาย่อยใหม่เพิ่มขึ้นอีก 2 สาขา ได้แก่
สาขาย่อยเพชรบูรณ์, สาขาพระราม 3 และมีโครงการที่จะเปิดสาขาย่อยเพิ่มขึ้นอีก 2 สาขาใน ปี
2550 ได้แก่ สาขาย่อยปราณบุรี และ สาขาย่อยสระบุรี

บริษัทฯ ตระหนักถึงความสำคัญของการเป็นบรรษัทภิบาลที่ดี โดยมีการทบทวน ปรับปรุง
บริหารความเสี่ยง และกำหนดแนวทางในการจัดการตามข้อพึงปฏิบัติของการกำกับดูแลกิจการที่ดีทั้ง
15 ข้อ ทำให้บริษัทฯได้รับคัดเลือกจากสมาคมส่งเสริมสถาบันกรรมการบริษัทไทย (IOD)
ที่ได้รับการสนับสนุนจากคณะกรรมการกำกับตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)
ให้เป็นหนึ่งในบรรษัทภิบาลที่ดี (Good Corporate Governance) ตลอดระยะเวลา 3 ปี
ที่ผ่านมา ตั้งแต่ ปี 2546 ถึง ปี 2548

นอกเหนือจากการตระหนักถึงความสำคัญของการเป็นบรรษัทภิบาลที่ดี บริษัทฯ
ยังตระหนักถึงความสำคัญ ของมาตรฐานการให้บริการแก่ลูกค้า คู่ค้า และผู้ถือหุ้น
ดังจะเห็นได้ว่าในระหว่างปี 2549 บริษัทฯ
ได้รับอนุญาตให้ใช้เครื่องหมายรับรองมาตรฐานคุณภาพตราสัญลักษณ์

Q-MARK
ซึ่งเป็นเครื่องหมายรับรองที่ได้รับการอนุญาตจดทะเบียนและเป็นเจัาของร่วมโดยสภาหอการค้าแห่งประเทศไทย
สภาอุตสาหกรรมแห่งประเทศไทย และสมาคมธนาคารไทย เป็นเวลา 2 ปี
เพื่อเป็นเครื่องรับรองคุณภาพสินค้าและบริการของบริษัทฯประเภทการประกันวินาศภัยเป็นบริษัทแรก
ในธุรกิจประกันวินาศภัย ซึ่งแสดงให้เห็นว่า บริษัทฯมีความตั้งใจที่จะดำเนินธุรกิจ
ในฐานะผู้ประกอบการที่คำนึงถึงคุณภาพในการให้บริการหลังการขายที่ดี
รวมทั้งตระหนักถึงจริยธรรมในการทำธุรกิจและความรับผิดชอบที่จะต้องมีต่อสังคมโดยรวม เพื่อสร้าง
ความเจริญเติบโตที่ยั่งยืน ด้วยการบริหารงานอย่างโปร่งใส
ปราศจากความขัดแย้งทางด้านผลประโยชน์ ถือเป็นนโยบายหลักที่ยึดถือและปฏิบัติมาโดยตลอด

2.2 ภาพรวมการประกอบธุรกิจของบริษัท และ บริษัทย่อย

  โครงสร้างการถือหุ้นของกลุ่มบริษัทฯ ณ วันที่ 31 ธันวาคม 2549

  53.89%

99.49% 10.00% 92.69%

หมายเหตุ กลุ่มหวั่งหลี หมายถึง กรรมการ สกุล “หวั่งหลี” และบุคคลที่เกี่ยวโยงกัน ณ วันปิดสมุด

ทะเบียน 10 เมษายน 2549

ธุรกิจของบริษัทฯ บริษัทย่อย ที่ดำเนินกิจการอยู่ในปัจจุบันมีดังนี้

1) บมจ. นวกิจประกันภัย และ บมจ. ไทยพาณิชย์ประกันภัย บริษัทย่อยของบริษัทฯ
ประกอบกิจการรับประกันภัย โดยแบ่งการดำเนินงาน เป็น 2 ด้าน ดังนี้

ก) ด้านการรับประกันภัย 

ธุรกิจหลักของบริษัทและบริษัทย่อย คือรับประกันวินาศภัยทุกประเภท แบ่งเป็น
การรับประกันภัยโดยตรง ซึ่งจะรับประกันภัยผ่าน ตัวแทน นายหน้า นายหน้านิติบุคคล
และสาขาต่างๆ ของบริษัทฯ สัดส่วนการรับประกันภัยโดยตรง มีมูลค่าประมาณร้อยละ 90
ของเบี้ยประกันภัยรับรวมทั้งสิ้น การรับประกันต่อและจ่ายต่อระหว่างบริษัทประกันวินาศภัยอื่นๆ
เพื่อเป็นการกระจายความเสี่ยงในการรับประกันภัย

การรับประกันภัย แบ่งแยกได้ 4 ประเภท คือ การประกันอัคคีภัย การประกันภัยทางทะเลและขนส่ง
การประกันภัยรถยนต์ และการประกันภัยเบ็ดเตล็ด ซึ่งการประกันภัยแต่ละประเภท
แยกกล่าวรายละเอียด ในการประกอบธุรกิจแยกตามสายผลิตภัณฑ์

  ข) ด้านการลงทุน

นอกเหนือจากการดำเนินธุรกิจประกันภัยแล้ว บริษัทฯ นำเงินที่เหลือจากการดำเนินธุรกิจประกันภัย
ไปลงทุนได้ตามประเภทและมูลค่าเงินลงทุน ตามข้อกำหนดของกระทรวงพาณิชย์
เรื่องการลงทุนของธุรกิจประกันวินาศภัย โดยการลงทุนของบริษัทส่วนใหญ่
จะเป็นการฝากเงินกับสถาบันการเงิน การซื้อตั๋วสัญญาใช้เงิน พันธบัตรรัฐบาล หุ้นกู้
การลงทุนในหลักทรัพย์ต่าง ๆ

2) บริษัทนวสากล จำกัด “บริษัทย่อย” (เดิมชื่อ “บริษัทประกันภัยสากล จำกัด”)

บริษัทย่อย มีทุนจดทะเบียนและเรียกชำระแล้ว 21 ล้านบาท โดยบริษัทฯ เป็นผู้ถือหุ้นในอัตราร้อยละ
99.49 หลังจากได้ดำเนินการคืนใบอนุญาตการประกอบธุรกิจประกันวินาศภัยให้กับกรมการประกันภัย
ปัจจุบัน บริษัทนวสากล มีแต่ธุรกิจด้านการลงทุนในหลักทรัพย์และตราสารทางการเงินอื่นๆ
โดยบริษัทฯ อยู่ระหว่างการลดสัดส่วนการถือถือหุ้นใน บริษัท
นวสากลให้เหลือตามเกณฑ์ที่กรมการประกันภัยกำหนด

  2.3 โครงสร้างรายได้

โครงสร้างรายได้ของบริษัท และบริษัทย่อย ประกอบด้วย 2 ส่วนหลัก คือ
รายได้จากการรับประกันภัย และรายได้จากการลงทุน

+----------------+------+----+----+------+----+---+----------------+
|                | ปี    |    | ปี  |      | ปี  |   | ดำเนินการโดย    |
|                | 2549 |    | 25 |      | 25 |   |                |
|                |      |    | 48 |      | 47 |   |                |
+----------------+------+----+----+------+----+---+----------------+
|                | ล้า   | ร  | ล้า | ร    | ล้า | ร |                |
|                | นบาท | ้อย | นบ | ้อยละ | นบ | ้อ |                |
|                |      | ละ | าท |      | าท | ย |                |
|                |      |    |    |      |    | ล |                |
|                |      |    |    |      |    | ะ |                |
+----------------+------+----+----+------+----+---+----------------+
| เบี้ยประกันภัยรับ   |      |    |    |      |    |   | นวิกจ, นวสากล   |
|                |      |    |    |      |    |   | และไทยพาณิชย์    |
|                |      |    |    |      |    |   |                |
|                |      |    |    |      |    |   | สัดส่วนการถือหุ้น   |
|                |      |    |    |      |    |   |                |
|                |      |    |    |      |    |   | ดูหมายเหตุ 1     |
+----------------+------+----+----+------+----+---+----------------+
| อัคคีภัย          | 460  | 26 | 3  | 22   | 3  | 2 |                |
|                |      |    | 45 |      | 48 | 4 |                |
+----------------+------+----+----+------+----+---+----------------+
| ทางทะเลและขนส่ง | 91   | 5  | 1  | 7    | 1  | 7 |                |
|                |      |    | 03 |      | 01 |   |                |
+----------------+------+----+----+------+----+---+----------------+
| รถยนต์          | 902  | 51 | 8  | 51   | 7  | 4 |                |
|                |      |    | 10 |      | 11 | 9 |                |
+----------------+------+----+----+------+----+---+----------------+
| เบ็ดเตล็ด        | 111  | 6  | 1  | 9    | 1  | 1 |                |
|                |      |    | 42 |      | 54 | 1 |                |
+----------------+------+----+----+------+----+---+----------------+
| รวม            | 1    | 88 | 1  | 88   | 1  | 9 |                |
|                | ,565 |    | ,4 |      | ,3 | 0 |                |
|                |      |    | 00 |      | 14 |   |                |
+----------------+------+----+----+------+----+---+----------------+
| ร              | 206  | 12 | 1  | 12   | 1  | 9 |                |
| ายได้จากการลงทุน |      |    | 84 |      | 35 |   |                |
+----------------+------+----+----+------+----+---+----------------+
| รายได้อื่น        | 11   | 1  | 8  | 0    | 10 | 1 |                |
+----------------+------+----+----+------+----+---+----------------+
| รวม            | 1    | 1  | 1  | 100  | 1  | 1 |                |
|                | ,781 | 00 | ,5 |      | ,4 | 0 |                |
|                |      |    | 92 |      | 60 | 0 |                |
+----------------+------+----+----+------+----+---+----------------+

หมายเหตุ 1. บริษัทถือหุ้น ร้อยละ 99.49 ใน นวสากล และ ร้อยละ 92.69
ในไทยพาณิชย์ประกันภัย

2.  เบี้ยประกันภัยรับ หมายถึง เบี้ยประกันภัยรับตรงและ เบี้ยประกันภัยรับต่อ

3.  นโยบายการลงทุนแสดงอยู่ในหัวข้อทรัพย์สินที่ใช้ในการประกอบธุรกิจ

2.4 เป้าหมายการดำเนินธุรกิจ

การควบรวมกิจการกับบริษัทประกันภัย

บริษัทฯมีนโยบายขยายฐานการดำเนินธุรกิจโดยการควบรวมกิจการกับบริษัทประกันภัยขนาดกลางและขนาดเล็กที่มีศักยภาพ
ซึ่งจะส่งผลให้มีขนาดเงินกองทุนเพิ่มขึ้น
สามารถขยายฐานและขอบเขตการให้บริการแก่ลูกค้าของบริษัทมากขึ้น และ
เพื่อเพิ่มส่วนแบ่งตลาดจากการับประกันวินาศภัย นอกจากนั้นภายหลังการควบรวมธุรกิจ
จะทำให้สามารถบริหารต้นทุนได้อย่างมีประสิทธิภาพ
จากการใช้ทรัพยากรร่วมกันและเกิดความประหยัดจากขนาดได้

โดยในระหว่างปี 2549 บริษัทมีความคืบหน้าของแผนการควบรวมกิจการ ดังนี้

  บริษัทไทยพาณิชย์ประกันภัย จำกัด (มหาชน)

บริษัทฯ ได้ดำเนินการเพิ่มสัดส่วนการถือหุ้นของ บมจ.
ไทยพาณิชย์ประกันภัยได้ตามแผนการควบรวมกิจการโดยในระหว่างไตรมาส 1 ของปี 2549 บริษัทฯ
ได้ทำคำเสนอซื้อหลักทรัพย์ของ บมจ. ไทยพาณิชย์ประกันภัย โดยบริษัทฯ สามารถซื้อหุ้นสามัญของ
บมจ. ไทยพาณิชย์ประกันภัย จากการทำคำเสนอซื้อหลักทรัพย์ได้เพิ่มจำนวน 1,106,810 หุ้น
และภายหลังการทำคำเสนอซื้อหลักทรัพย์ บริษัทฯ ได้ซื้อหุ้นสามัญของ บมจ. ไทยพาณิชย์ประกันภัย
ผ่านตลาดหลักทรัพย์และซื้อจากผู้ถือหุ้นรายย่อยหลังจากคณะกรรมการตลาดหลักทรัพย์แห่งประเทศไทยได้อนุมัติการเพิกถอนหุ้นสามัญของบมจ.ไทยพาณิชย์ประกันภัยออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทยเมื่อวันที่
28 มีนาคม 2549 ในราคาที่ไม่เกินคำเสนอซื้อ เพิ่มอีกจำนวน 211,700 หุ้น เป็นผลให้ ณ วันที่
31 ธันวาคม 2549 บริษัทฯถือหุ้นใน บมจ.ไทยพาณิชย์ประกันภัย จำนวน 5,561,392 หุ้น
คิดเป็นร้อยละ 92.69 ของทุนที่ออกและชำระแล้ว

ภายหลังการเพิกถอนหลักทรัพย์ของ บมจ.ไทยพาณิชย์ประกันภัย บริษัทฯ
ดำเนินการควบรวมธุรกิจประกันวินาศภัยตามแผนควบรวมกิจการโดยได้รับโอนกรมธรรม์ที่ยังไม่หมดอายุความคุ้มครอง
ทั้งนี้ไม่รวมกรมธรรม์ที่ผู้เอาประกันภัยมอบสิทธิให้แก่ธนาคารอาคารสงเคราะห์
และบริษัทฯได้เป็นผู้รับประกันภัยกรมธรรม์ทุกฉบับยกเว้นงานของธนาคารอาคารสงเคราะห์และธนาคารทหารไทย
ของ บมจ.ไทยพาณิชย์ประกันภัย ที่มีการต่ออายุกรมธรรม์ตั้งแต่ วันที่ 1 เมษายน 2549

นอกจากนี้ เมื่อวันที่ 1 กรกฎาคม 2549 บริษัทได้รับโอนพนักงานจาก บมจ.ไทยพาณิชย์ประกันภัย
มายังบริษัทโดยได้รับการพิจารณาบรรจุในตำแหน่งหน้าที่ความรับผิดชอบ ตามความเหมาะสมของ
คุณสมบัติ และ ประสบการณ์ของ พนักงานโดย ได้รับสิทธิประโยชน์และสวัสดิการต่างๆ
ตามโครงสร้างเช่นเดียวกับพนักงานของบมจ. นวกิจประกันภัย

บริษัทฯ
ได้พยามยามดำเนินการลดต้นทุนการดำเนินงานโดยได้ทำการย้ายที่ทำการสาขาเชียงใหม่ของ บมจ.
ไทยพาณิชย์ประกันภัยให้มาใช้สถานที่ร่วมกับบริษัทและได้ดำเนินการรับโอนที่ดินและอาคารสำนักงานของบมจ.
ไทยพาณิชย์ประกันภัย และทรัพย์สินดำเนินงานอื่นมายังบริษัท

หลังจากดำเนินการรับโอนธุรกิจประกันภัย บมจ.ไทยพาณิชย์ประกันภัย เป็นที่เรียบร้อยแล้ว บริษัทฯ
ได้ดำเนินการลดสัดส่วนการถือหุ้นใน บมจ.ไทยพาณิชย์ประกันภัยให้เหลือตามเกณฑ์ที่กฎหมายอนุญาต
และปรับเปลี่ยนแนวทางการดำเนินธุรกิจของ
บมจ.ไทยพาณิชย์ประกันภัยให้เป็นลักษณะการประกันวินาศภัยแบบขายตรงหรือ Direct Marketing
โดยบริษัทฯ ได้ติดต่อ The Falcon Insurance Company (Hong Kong) Limited
ซึ่งถือหุ้นทั้งหมดโดย Fairfax Financial Holding Limited จากประเทศคานาดา และ
บริษัท เอ เอ็นที ซัคเซส จำกัด ที่จะมาเป็นผู้ร่วมทุนในบริษัท ไทยพาณิชย์ประกันภัย จำกัด(มหาชน)
เพื่อทำธุรกิจประกันภัยแบบขายตรง (Direct Marketing)
โดยจะเข้ามาซื้อหุ้นสามัญบริษัทไทยพาณิชย์ประกันภัย จำกัด(มหาชน)จำนวน 1,494,000 หุ้น
คิดเป็นสัดส่วนร้อยละ 24.90 ของทุนจดทะเบียนที่ชำระแล้ว และ จำนวน 1,891,400 หุ้น
คิดเป็นสัดส่วนร้อยละ 31.52 ของทุนจดทะเบียนที่ชำระแล้ว ตามลำดับ
และมีข้อตกลงว่าธุรกิจประกันภัยจากการขายตรงที่ได้มาจะต้องจัดแบ่งไม่เกินร้อยละ20
ส่งให้กับบมจ.นวกิจประกันภัย ทั้งนี้บริษัทจะมีสัดส่วนของหุ้น บมจ.ไทยพาณิชย์ประกันภัย
ที่ถือหลังการขาย เท่ากับร้อยละ 36.27 ของทุนจดทะเบียนที่ชำระแล้ว
ซึ่งในอนาคตบริษัทอาจมีความจำเป็นต้องลดสัดส่วนการลงทุนใน บมจ.ไทยพาณิชย์ประกันภัย
อีกครั้งให้เหลือไม่เกินร้อยละ 20 ของทุนชำระแล้ว

  บริษัท นวสากล จำกัด (เดิมชื่อ “บริษัทประกันภัยสากล จำกัด”)

บริษัทฯ ได้ดำเนินการควบรวมธุรกิจประกันวินาศภัยกับ บริษัทประกันภัยสากล จำกัด
และได้ดำเนินการคืนใบอนุญาตการประกอบธุรกิจประกันวินาศภัยให้กับกรมการประกันภัยเป็นที่เรียบร้อยแล้วตั้งแต่
ปี 2548 หลังจากนั้นได้ทำการเปลี่ยนชื่อบริษัทเป็น บริษัท นวสากล จำกัด
เพื่อให้สอดคล้องกับการเลิกประกอบธุรกิจประกันภัย ปัจจุบันบริษัทฯ
อยู่ระหว่างการเจรจาหาผู้ซื้อหุ้นใน บริษัท นวสากล เนื่องจาก บริษัท
ต้องทำการลดสัดส่วนการถือถือหุ้นใน บริษัท นวสากลให้เหลือตามเกณฑ์ที่กรมการประกันภัยกำหนด

บริษัท ไทยสมุทรประกันภัย จำกัด

ในระหว่างปี 2549 บริษัทฯ ได้ดำเนินการควบรวมธุรกิจประกันวินาศภัยกับ บริษัท
ไทยสมุทรประกันภัย จำกัด โดยบริษัทฯ
ได้รับโอนกรมธรรม์ประกันภัยที่ยังไม่หมดอายุความคุ้มครองจากไทยสมุทร
และบริษัทฯได้เป็นผู้ออกกรมธรรม์หรือการรับประกันความเสี่ยงภัยทุกประเภท แทน ไทยสมุทร ตั้งแต่
วันที่ 1 ก.ค. 2549 เป็นต้นไป ทั้งนี้
บริษัทฯตกลงจ่ายค่าตอบแทนการโอนธุรกิจรับประกันวินาศภัยให้แก่ไทยสมุทรเป็นจำนวน 65 ล้านบาท
และได้จัดสรรและเสนอขายหุ้นสามัญที่ยังไม่ได้เรียกชำระของบริษัทฯจำนวน 2,057,071 หุ้น
เป็นการเฉพาะเจาะจงให้แก่ไทยสมุทรในราคาหุ้นละ 57.27 บาท คิดเป็นมูลค่า 117.81 ล้านบาท
และไทยสมุทรจะจ่ายเงินคุ้มครองตามกรมธรรม์ประกันภัยที่ยังไม่ถือเป็นรายได้ของไทยสมุทรตั้งแต่วันตัดโอนถึงวันครบกำหนดตามกรมธรรม์ประกันภัยที่โอนให้แก่บริษัทฯตามจำนวนเงินที่คำนวณได้ตามวิธีของกิจการรับประกันวินาศภัยที่ถือปฏิบัติอยู่
คิดเป็นจำนวนเงิน 85.71 ล้านบาท

นอกจากการรับโอนธุรกิจประกันวินาศภัย ในเดือนกรกฎคม 2549 บริษัทฯ
ไดัรับโอนพนักงานของไทยสมุทรที่สมัครใจเข้าทำงานกับบริษัทฯ
ซึ่งพิจารณาบรรจุพนักงานในตำแหน่งที่เหมาะสมกับคุณสมบัติ ประสบการณ์ โครงสร้างงาน
โดยได้รับเงินเดือนและสวัสดิการต่างๆ ตามโครงสร้างเช่นเดียวกับพนักงานของบมจ.
นวกิจประกันภัย

บริษัทไทยสมุทรประกันภัย
จะดำเนินการคืนใบอนุญาตการประกอบธุรกิจประกันวินาศภัยต่อกรมการประกันภัย
หลังจากที่ได้ดำเนินการโอนกิจการธุรกิจประกันวินาศภัยให้กับบริษัทฯเป็นที่เรียบร้อยแล้ว
และหลังจากที่ บริษัทไทยสมุทรประกันภัย
ได้ดำเนินการจ่ายส่วนที่เป็นภาระผูกพันตามกรมธรรม์ประกันภัย
และบริษัทประกันภัยที่รับงานประกันภัยต่อในส่วนที่เป็นความรับผิดชอบของบริษัทไทยสมุทรประกันภัยให้แล้วเสร็จ
ทั้งนี้จะไม่เกินปี 2551

การสร้างเครือข่ายการขายและการบริการให้ครอบคลุมทั่วประเทศ

บริษัทฯ มีนโยบายในการสร้างเครือข่ายการขายและการบริการ
โดยการขยายสาขาให้ครอบคลุมทั่วประเทศเพื่อให้บริษัทฯ
สามารถเข้าถึงลูกค้าและสามารถขยายฐานรายได้จากธุรกิจประกันภัย เพื่อการบริการให้ทั่วถึง
โดยในปี 2549 บริษัทฯ ได้ทำการเปิดสาขาเพิ่มขึ้นอีก 2 สาขาได้แก่ สาขาเพชรบูรณ์
และสาขาพระราม 3 เป็นไปตามนโยบายที่กำหนดไว้ และ ในปี 2550 บริษัทฯ
มีโครงการที่จะเปิดสาขาย่อยเพิ่มขึ้นอีก 2 สาขาใน ปี 2550 ได้แก่ สาขาย่อยปราณบุรี และ
สาขาย่อยสระบุรี

การพัฒนาบุคลากร

บริษัทฯ มีนโยบายในการพัฒนาบุคลากร โดยเน้นฝึกอบรมให้ความรู้แก่พนักงานทุกระดับ
ทั้งในด้านการประกันภัย และในด้านการให้บริการลูกค้า เทคโนโลยี รวมถึงในด้านอื่น ๆ
ที่เกี่ยวข้องกับธุรกิจ เพื่อให้สามารถนำมาพัฒนากับการทำงานให้เกิดประสิทธิภาพยิ่งขึ้น ซึ่งในปี
2549 บริษัทฯ ได้มีการจัดฝึกอบรมพนักงานทั้งภายในและภายนอก จำนวน 116 หลักสูตร
และมีนโยบายมอบทุนให้กับพนักงานที่มีศักยภาพ เพื่อศึกษาต่อทั้งใน และ ต่างประเทศ

การพัฒนากรมธรรม์ 

บริษัทฯ
มีนโยบายในการพัฒนากรมธรรม์อย่างต่อเนื่องเพื่อให้สามารถตอบสนองความต้องการของลูกค้าได้อย่างเหมาะสม
และ สามารถตอบรับกับสภาพตลาดที่เปลี่ยนแปลงไป โดยในปี 2549 บริษัทฯ
ได้มีการพัฒนากรมธรรม์ออกมาหลากหลายประเภท โดยมีการปรับรูปแบบโดยเพิ่มความคุ้มครอง และ
ปรับอัตราเบี้ยประกันภัยให้มีความเหมาะสมมากขึ้น เช่น แผนการประกันภัยที่อยู่อาศัย (NKI Home
Care) แผนประกันภัยธุรกิจขนาดย่อม (S.Business Package) แผนประกันภัยรถยนต์ประเภท 3
(Motor Lite Package) แผนการประกันภัยรับผิดต่อบุคคลภายนอก (Public Liability)
แผนประกันเพื่อนเดินทาง (Travel Guard)

นอกจากการปรับปรุงรูปแบบกรมธรรม์ ในปี 2549 บริษัทฯ ยังมีการออกกรมธรรม์ใหม่อย่างต่อเนื่อง
เช่น กรมธรรม์ประกันภัยการก่อการร้าย
กรมธรรม์ประกันภัยชดเชยรายได้ระหว่างรักษาตัวในโรงพยาบาลแบบกลุ่ม
กรมธรรม์ประกันภัยการดูแลระยะยาวสำหรับผู้สูงอายุ (Long Term Care)
และกรมธรรม์ประกันภัยโรคร้ายแรง (Critical Illness)